b"\n_START_ARTICLE_\nReacci\xc3\xb3 exot\xc3\xa8rmica\n_START_SECTION_\nDefinici\xc3\xb3\n_START_PARAGRAPH_\nLes reaccions exot\xc3\xa8rmiques alliberen calor al seu entorn (:Q < 0), o dit d\xe2\x80\x99una altra manera: l\xe2\x80\x99energia necess\xc3\xa0ria per iniciar la reacci\xc3\xb3 \xc3\xa9s menor a l\xe2\x80\x99energia total alliberada (que pot \xc3\xa9sser en forma de calor o de llum)._NEWLINE_L\xe2\x80\x99energia m\xc3\xadnima necess\xc3\xa0ria per iniciar la reacci\xc3\xb3 s\xe2\x80\x99anomena energia d\xe2\x80\x99activaci\xc3\xb3 (Ea)_NEWLINE_Una altra manera de definir-ho podria ser fent refer\xc3\xa8ncia al fet que els productes s\xc3\xb3n m\xc3\xa9s estables que els reactius._NEWLINE_La quantitat absoluta d\xe2\x80\x99energia d\xe2\x80\x99un sistema qu\xc3\xadmic \xc3\xa9s molt dif\xc3\xadcil de calcular, per\xc3\xb2 existeix un sistema m\xc3\xa9s senzill per saber la quantitat d\xe2\x80\x99energia alliberada: l\xe2\x80\x99entalpia (H). Sempre que la transformaci\xc3\xb3 tingui lloc a pressi\xc3\xb3 constant._NEWLINE_Si \xce\x94H \xc3\xa9s negativa (:\xe2\x88\x86H < 0), \xc3\xa9s una reacci\xc3\xb3 exot\xc3\xa8rmica, mentre que si \xc3\xa9s positiva ser\xc3\xa0 una reacci\xc3\xb3 endot\xc3\xa8rmica._NEWLINE_Si la reacci\xc3\xb3 es porta a terme a volum constant s'utilitza l'energia interna i per una reacci\xc3\xb3 exot\xc3\xa8rmica la variaci\xc3\xb3 d'energia interna \xc3\xa9s negativa(:\xe2\x88\x86U < 0)_NEWLINE_En un sistema adiab\xc3\xa0tic (un sistema que no cedeix calor a l'exterior), un proc\xc3\xa9s exot\xc3\xa8rmic augmenta la temperatura del sistema."